જામનગરમાં તેજીલા પવનનો દોર યથાવત્ રહ્યો છે. અરબ સાગર પરથી ફૂંકાતા ઠંડા પવનો અને ધાબળિયા વાતાવરણના કારણે માત્ર ચોવીસ કલાકમાં જ નગરમાં તાપમાનનો પારો બે ડિગ્રી જેટલો નીચે તરફ શરકી ગયો હતો. જામનગરમાં આજે સવારે પૂરા થતાં ચોવીસ કલાક દરમિયાન લઘુત્તમ તાપમાન ર૮ ડિગ્રી અને મહત્તમ તાપમાન ૩૩ ડિગ્રી નોંધાયું હતું. વાતાવરણમાં ભેજનું પ્રમાણ ૮૧ ટકા રહ્યું હતું. પવનની ગતિ પ્રતિકલાકની એકંદરે ૧ર.ર કિ.મી.ની રહેવા પામી હતી.